Publication: Magyar Közlöny
Issue: MK-2000-82 (Year: 2000, Number: 82)
Era: 1990-2004
Section: beszámoló készítési és könyvvezetési kötelezettségének sajátosságairól szóló 198/1996. (XII. 22.) Korm. rendelet és
Paragraph Index: 321

8. Fogalmak Az alábbiakban közölt fogalmak az adatszolgáltatásra vonatkozó táblázatokra, valamint a kitöltési útmutatóra érvényesek. Beszámolási idő: (= Vonatkozási idő) az az időpont, illetve időszak, amelyre az adatszolgáltatás vonatkozik. 2000/82. szám Hitelintézet: amit a Hpt. annak minősít (A jegybank nem!). Hosszú (lejáratú): hosszú lejáratú az az ügylet, amelyet az Szmt. annak minősít (egy éven túli lejáratú). Idegen tulajdonú értékpapír: az ügyfél (a megbízó) tulajdonát képező értékpapír. Klíringtag: az Épt. szerint, akinek részére az elszámolóház szerződés alapján, közvetlenül elszámolási szolgáltatást nyújt. Klíringelt-tag = (alklíringtag): az, akinek részére — szerződés alapján — az elszámolási szolgáltatást az elszámolóházzal közvetlenül kapcsolatban álló klíringtagon keresztül nyújtanak. Kontraktus: a tőzsdei származtatott ügyletkötés egysége. Likvid értékpapír: e rendelet alkalmazásában minden olyan értékpapír, amelyre a jelentési időpontot megelőző egy naptári hónapban legalább öt kötés történt. Rövid (lejáratú): rövid lejáratú az az ügylet, amelyet az Szmt. annak minősít (éves vagy éven belüli lejáratú). Ügyfél-elszámolási nap: az ügyféllel kötött szerződésben meghatározott, az ügyletkötés napját követő, de a tőzsdei vagy a tőzsdén kívüli elszámoló napot, illetve az aukciós megbízások teljesítési napját megelőző teljesítési nap. Ügyfél: a cégformától függetlenül minden vállalkozás, intézményi befektető stb. (ideértve a befektetési vállalkozást, hitelintézetet is), valamint a természetes személy, amely a befektetési szolgáltatóval üzleti, szerződéses kapcsolatban áll. II. RÉSZ RÉSZLETES SZABÁLYOK I. Fejezet NAPI JELENTÉS A befektetési szolgáltatók (vállalkozások, hitelintézetek stb.) az Épt. által meghatározottak szerinti befektetési szolgáltatási tevékenységükkel kapcsolatban, a vonatkozó adatszolgáltatási kötelezettségüknek kötelesek eleget tenni. A hitelintézeteknek a hitelintézetekkel, az MNB-vel és a befektetési szolgáltatókkal befektetési eszközökkel végzett adásvételi és csereügylete, amely mint likviditás-, illetve kockázatkezelési tevékenység, nem tartozik a befektetési szolgáltatásra vonatkozó jelentések adatszolgáltatása alá. A befektetési szolgáltatási tevékenységet végző hitelintézeteknek a saját pénzeszközre, és saját számlára ügyféllel kötött, illetve saját kibocsátású kötvénnyel végzett kereskedelmi tevékenységéről azonban adatot kell szolgáltatni:

Source: https://magyarkozlony.hu/hivatalos-lapok/e57b817d5d110b9a3d7a9b00eb71e8fe04e25044/dokumentumok/d47d314b371d0bb789e80a8b422eea88586fef88/letoltes